Jan Berchmans

Jan Berchmans (født 13. mars 1599 i Diest, død 13. august 1621 i Roma) var en belgisk jesuitt og prestestudent. Sammen med Stanislaus Kostka og Aloysius Gonzaga betraktes Jan Berchmans innen den katolske kirke som vernehelgen for studerwnde ungdom. Jan Berchmans minnedag feires den 13. august i den katolske kirke.

Biografi
Berchmans var sønn av en skomaker i Diest. Han studerte i Malines, der han kom i kontakt med jesuittordenen. Han hadde bestemt seg for å bli jesuitt etter å ha lest om den hellige Aloysius Gonzagas liv. Ved sytten års alder ble han sendt til Roma for sitt novisiat. I Roma studerte han blant annet filosofi og flere av Europas språk. Han hadde et ønske om å få virke i Kina etter sin prestevielse.

Etter en offentlig debatt, ved vilken Jan Berchmans med ettertrykk forsvarte den katolske tro, ble han rammet av sterk feber og døde, 22 år gammel. 

Han har fått sitt siste hvilested i venstre tverrskip i barokkkirken Sant'Ignazio i Roma.

Bilder

Referanser

Litteratur
 The Book of Saints: A Dictionary of Servants of God. 6th ed. London: Cassell 1994.

Eksterne lenker

Belgiske jesuitter
Belgiske helgener
Personer fra distriktet Leuven